cyanic-selkie/wikianc huggingface dataset:
వెంకటంపల్లి (వేములవాడ)
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ఆటో సౌకర్యం గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్ గ్రామం నుండి 5 నుండి 10 కి.మీ. దూరంలో ఉంది. వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
వెంకటంపల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
వెంకటంపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
అబూబక్ర్
అబూ బక్ర్ (అరబ్బీ ابو بكر الصديق, అబూ బక్ర్ సిద్దీఖ్) (సా.శ. 573 - సా.శ.ఆగస్టు 23 634) మహమ్మద్ ప్రవక్త ఇస్లాం దీన్ (ధర్మం) గురించి ప్రకటించిన తరువాత, ఇస్లాంను స్వీకరించినవారిలో ప్రథముడు. మహమ్మద్(శాంతి, శుభాలు ఆయన పై కురుయగాక) తొలి సహచరుడు (సహాబీ), తన కుమార్తె ఆయేషాను ఇచ్చి వివాహం చేసి మహమ్మద్ కు (శాంతి శుభాలు ఆయనపై కురియుగాక) మామ కూడా అయ్యాడు. అబూ బక్ర్ అన్న తన పేరును అబ్దుల్లా (అల్లాహ్ సేవకుడు అని అర్థం) మార్చుకున్నాడు. తొలి దశలో ఇస్లాంని వ్యాప్తి చేయడానికి ఇతను కృషిచేశాడు. ఇస్లాంలోకి మక్కాలోని ప్రజలను ఆహ్వానిస్తూ తొలి బహిరంగ ప్రసంగం చేసిందీ ఇతనే. ఈ కారణాల వల్ల ఇస్లాంకు అప్పట్లో వ్యతిరేకులైన ఖురేష్ తెగ వారి వేధింపులు ఎదుర్కొన్నాడు. మహమ్మద్(శాంతి శుభాలు ఆయనపై కురియుగాక ) మక్కా నుంచి మదీనాకు వలస వెళ్ళినప్పుడు అనుసరించాడు. అతనితో పాటు యుద్ధాల్లో పాల్గొన్నాడు. తొలిసారిగా మదీనావాసులను మహమ్మద్ (శాంతి శుభాలు ఆయనపై కురియుగాక) హజ్ కు పంపినప్పుడు నాయకత్వం వహించే గౌరవాన్ని అబూ బక్ర్ కి ఇచ్చాడు. మహమ్మద్ (శాంతి శుభాలు ఆయనపై కురియుగాక) మరణాంతరం ప్రథమ ఖలీఫాగా నియమితుడయ్యాడు (రాషిదూన్ ఖలీఫాలులో ప్రథముడు). ఇతను ఖలీఫాగా పరిపాలించిన కాలం రెండు సంవత్సరాల మూడు నెలలు. ఇతను ఖురాన్ కి లిఖిత రూపాన్ని కల్పించాడు. ఇతని కాలంలో ముస్లింసామ్రాజ్యం పటిష్ఠమైంది, విస్తరించింది. అరేబియా అంతటా శాంతి నెలకొంది.
ప్రారంభ జీవితం
అబూ బక్ర్ మక్కాలో సా.శ.573 పరిసర ప్రాంతాలలో ఖురేష్ ఆదివాసి శాఖ అయిన బనూ తైమ్ శాఖలో జన్మించాడు. అబూ బక్ర్ తండ్రి పేరు ఉస్మాన్ అబూ ఖహాఫ. ఇతనికే అబూ ఖహాఫ అని ముద్దు పేరు. తల్లి సల్మా ఉమ్-అల్-ఖైర్కి ఉమ్-ఉల్-ఖైర్ అనే ముద్దు పేరు ఉండేది. అబూ బక్ర్ కి పుట్టినపుడు పెట్టిన పేరు అబ్దుల్ ఖాబా'(ఖాబా'' సేవకుడు అని అర్థం) అతను 610లో ఇస్లాం లోనికి మారినపుడు 'అబ్దుల్లా' (అల్లాహ్ సేవకుడు అని అర్థం)గా మారింది. తన ఇబ్న్ సాద్ అల్ బగ్దాది నివేదికలో సుయూతి అబూ బక్ర్ గురించి ఇలా వివరిస్తారు :
"అతను చక్కని మేని ఛాయకలిగి, సన్నగా చిక్కినపోయి, పలుచని గడ్డంతో, వంగిపోయిన ఆకృతితో, లోతుకుపోయిన కన్నులు పొడుచుకువచ్చిన నుదురు, వెండ్రుకలు లేని చేతివేళ్ళతో ఉండేవాడు."
అతను అన్ని విధాలా అందమైనవాడు, ఆ అందంతోనే ఆతిఖ్ అనే ముద్దుపేరును సంపాదించుకున్నాడు. అతను ఒక ధనిక కుటుంబంలో జన్మించాడు. తన బాల్యపు తొలిభాగాన్ని ఆ రోజుల్లోని తక్కిన అరబ్బు పిల్లలలాగనే బదూయిన్ అని తమను తాము పిలుచుకునే అహ్ల్-ఇ-బా'ఈర్ (ఒంటె జనం)తో గడపటంవల్ల ఒంటెలంటే ఒక విధమైన ఇష్టాన్ని పెంచుకున్నాడు.
పసిసంవత్సరాలలో ఒంటెపిల్లలతోను మేకలతోను ఆడుతూ వాటిపట్ల అతడు చూపించిన ప్రేమవల్ల అతనికి అబూ బక్ర్- ఒంటెపిల్లల పిత అనే ముద్దుపేరు సంపాదించిపెట్టింది. చిన్నతనం నుంచి కూడా అతను ఎప్పుడూ విగ్రహారాధన చేయలేదని చెబుతారు. అబూబక్ర్ కు పదేళ్ళ వయసున్నపుడు తండ్రితో కలసి వ్యాపారస్తుల కారవాన్తో సిరియా వెళ్ళాడు. ఈ కారవాన్ తో అప్పటికి పన్నెండేళ్ళవాడైన ముహమ్మద్(శాంతి శుభాలు ఆయనపై కురియుగాక) కూడా ఉన్నారు. తక్కిన అరబ్బు పిల్లలవలె అతను కూడా చదువురానివాడే కాని అరబ్బు కవిత్వం అంటే ఇష్టాన్ని పెంచుకుని ఉన్నాడు. 'ఉకజ్' అనే ప్రతి ఏడూ జరిగే జాతరకు హాజరయి, కవిసమ్మేళనాల్లో పాల్గొనేవాడు. అద్భుతమైన జ్ఞాపకశక్తి ఉండేదతనికి. 591లో పద్దెనిమిదేళ్ళ ప్రాయంలో అబూబక్ర్ వ్యాపారంలోకి దిగి తన కుటుంబ వృత్తియైన బట్టల వ్యాపారం మొదలుపెట్టేడు. తరువాతి సంవత్సరాలలో అబూబక్ర్ కారవాన్లతో విధృతంగా పర్యటింఛాడు. వ్యాపారప్రయాణాలు అతనిని యెమన్, సిరియాలాంటీ చాలా ప్రాంతాలకి తీసుకునిపోయేయి. ఈ యాత్రలు అతనికి సంపదలను తెచ్చిపెట్టి, అనుభవాన్ని పెంచేయి. వ్యాపారం వృద్ధి చెంది, సాంఘిక శ్రేణుల్లో అతను ప్రముఖునిగా ఎదిగాడు. అతని తండ్రి ఉస్మాన్ అబూ ఖహాఫ జీవితకాలంలోనే, అబూబక్ర్ తన తెగకు ముఖ్యునిగా గుర్తించబడ్డాడు. హత్య సంఘటనల్లో బ్లడ్ మనీ ప్రకటించే బాధ్యత అబూబక్ర్ కు ఇవ్వబడింది. అతని కార్యాలయం ఒక గౌరవ న్యాయమూర్తి కార్యాలయంలాగా ఉండేది. మనుషుల వంశ చరిత్రల పరిజ్ఞానం విషయంలో అబూబక్ర్ ది అందెవేసిన చెయ్యి కావటంవల్ల మక్కాలో ఏ వ్యక్తి ఎవరో వారి తాతలూ తండ్రులూ ఎవరో చాలా వివరంగా తెలిసి ఉండేవాడు.
మహమ్మద్ ప్రవక్త జీవన కాలంలో
మహమ్మదు ( శాంతి శుభాలు ఆయనపై కురియుగాక) పెళ్ళి ఖదీజా (ఖతీజా) తో జరిగిన పిదప, ఖదీజా ఇంటిలోనే మహమ్మద్(శాంతి శుభాలు ఆయనపై కురియుగాక) నివాసం ఏర్పరచుకొంటారు. వీరి నివాసం ప్రక్కనే అబూబక్ర్ నివాసం. మహమ్మద్, అబూబక్ర్ పొరుగువారై మంచి మిత్రులౌతారు. వీరిరువురూ సమాన వయస్కులు, మంచివర్తకులూనూ. అబూబక్ర్ ఇల్లు హుందాగలిగిన రెండస్తుల మేడ.
ఇస్లాం స్వీకరణ తరువాయి
ఇతని పుట్టుకపేరు అబ్దుల్ కాబా, ఇది పాగనుల సంస్కృతికి చిహ్నమని భావించి తనపేరును అబ్దుల్లాగా మార్చుకున్నాడు. ఇతని భార్య ఖుతైలా బిన్తె-అబ్దుల్ ఉజ్జా ఇస్లాంను స్వీకరించలేదు, కావున ఆమెను విడాకులిచ్చాడు. రెండవ భార్య ఉమ్మ్ రూమాన్ భర్త అబూబక్ర్ సూచనమేరకు ఇస్లాం స్వీకరించింది. అబూబక్ర్ కుమారులందరూ ఇస్లాం స్వీకరించారు ఒక్క అబ్ద్ అర్-రహ్మాన్ తప్పించి. అబూబక్ర్ ఇతన్ని తన నుండి వేరుచేశాడు. అబూబక్ర్ యొక్క కృషివలన ఎందరో ఇస్లాంను స్వీకరించారు. ఇతను తన మిత్రులందరినీ ఇస్లాం స్వీకరించమని ఆహ్వానించాడు. ఇతడి ప్రేరణవలన ఎందరోతనమిత్రులు ఇస్లాంను స్వీకరించారు. వీరిలో కొందరి పేర్లు ఉదహరించబడ్డవి:
అబూబక్ర్ ఇస్లాంను స్వీకరణ ఒక మైలురాయి. మక్కాలో బానిసత్వం సర్వసాధారణం, చాలామది బానిసలు ఇస్లాంను స్వీకరించారు. ఒక సాధారణ స్వతంత్రమనిషి ఇస్లాంను స్వీకరిస్తే, బయట ఎన్ని అవాంతరాలు ఎదురైననూ, తనజాతివారుకాపాడేవారు. కాని బానిసలకు కాపాడువారు ఎవరూ లేరు, శిక్షలు మాత్రం మెండు. దీనిని గుర్తించిన అబూబక్ర్, బానిసలను కొని మరీ స్వతంత్రులను చేయడం ప్రారంభించారు. ఇలా క్రింది ఎనిమిది మందిని కొని బానిసత్వంనుండి విముక్తుల్ని చేశాడు. ఇందులో నలుగురు పురుషులు, నలుగురు స్త్రీలు గలరు.
స్త్రీలు :
పెక్కుమంది బానిసలను అబూబక్ర్ విముక్తి గావించాడు, అందు స్త్రీలూ పురుషులూ గలరు. అబూబక్ర్ తండ్రి ఒకసారి అబూబక్ర్ ను ప్రశ్నించాడు "నీవెందుకు బలిష్ఠులైన యువక బానిసలకు విముక్తుల్ని చేయడంలేదు, వారు నీకు శక్తిగా వుంటారుగదా"యని, జవాబుగా అబూబక్ర్ "నేను నాశక్తికొరకు బానిసలను విముక్తిచేయడంలేదు, నేను అల్లాహ్ కొరకు మాత్రమే చేస్తున్నాను" అన్నాడు. దీనిననుసరించే క్రింది ఖురాన్ సూక్తులు వెలువడ్డాయని ముస్లింలు భావిస్తారు:
"ఎవడైతే అల్లాహ్ దారిలో దాన ధర్మాలు చేస్తాడో, అల్లాహ్ కు భయపడివుంటాడొ, మంచికార్యాలు సత్యమైనవని భావిస్తాడో, అతడికి సుళువైనదారులను ప్రసాదిస్తాము. (92:5-7)."
ఖురేష్ చే వేధింపులు
ఇస్లాం అవతరణకు మూడు సంవత్సరాల వరకు, ముస్లిములు తమ విశ్వాసాన్ని రహస్యంగానే ఉంచి, రహస్యంగా ప్రార్థనలు జరిపారు. 613లో ముహమ్మద్(శాంతి శుభాలు ఆయనపై కురియుగాక) కు ఇస్లాంలోకి ప్రజలను బహిరంగంగా పిలవాలని ఆలోచన ఉదయించింది. ప్రవక్త (సల్లల్లాహు అలైహి వసల్లం) పట్ల విధేయతను అందించేందుకు ప్రజలను ఆహ్వానిస్తూ మొట్టమొదటి బహిరంగ ఉపన్యాసము అబూబక్ర్ చే ఇవ్వబడింది. ఖురైష్ ఆటవికతెగకు చెందిన కొందరు యువకులు అబూబక్ర్ పై దాడిచేసి, అతను స్పృహతప్పేవరకు నిర్దాక్షిణ్యంగా కొట్టారు. ఈ సంఘటన తరువాత అబూబక్ర్ తల్లి ఇస్లాంకు మారిపోయారు. అబూబక్ర్ ను అనేకసార్లు ఖురైషీయులు వేధించారు
మక్కాలో ఆఖరి సంవత్సరాలు
ఖురేషులు 617 లో బనూ హాషిం లపై నిషేధాజ్ఞలు విధించారు. ప్రవక్త (సల్లం) గారి మాట పై కొందరు సహబిలు మక్కాను వీడారు. కొందరు ఇథియోపియాకు వలస వెళ్ళారు. అబూబక్ర్ కూడా ముందు యెమన్ వెళ్ళాడు, తరువాత అబిసీనియా ఇలా వెళ్ళి తిరిగి మక్కాకు చేరాడు. ప్రవక్త ముహమ్మద్ (శాంతి శుభాలు ఆయనపై కురియుగాక) గారితో మక్కానుండి మదీనాకు వలసవెళ్ళాడు.
మదీనా కు ప్రవాసము
622లో మదీనా ముస్లిముల ఆహ్వానము మేరకు, మదీనాకు వలసపొమ్మని ప్రవక్తగారు ముస్లిములను ఆదేశించెను. జట్లలో ఈ వలస మొదలయ్యింది. ఈ మదీనా వలసలో అబూబక్ర్ ప్రవక్త ముహమ్మద్(శాంతి శుభాలు ఆయనపై కురియుగాక) గారిని అనుసరించినారు. ఖురేష్ అపాయం ఉండటం వల్ల, మదీనాకు వారు రహదారిని అనుసరించలేదు. వ్యతిరేక దిశలో కదలి, మక్కాకు సుమారు ఐదు మైళ్ళ దూరాన ఉన్న సౌర్లోని ఒక గుహలో తలదాచుకున్నారు. ఖురేష్ యుక్తులను సంభాషణలను అబూబక్ర్ కుమారుడు అబ్దుల్లా ఇబ్న్ అబి బక్ర్ విని, రాత్రులలో ఈ వార్తలను గుహలోని శరణార్థులకు చేరవేసేవాడు. ఆమిర్ అనే అబూబక్ర్ సేవకుడు ఒకరు గొర్రెల మందను గుహ ద్వారం వద్దకు ప్రతి రాత్రి తీసుకువస్తే, వాటి నుంచి పాలు పితుకుకునేవారు. మరొక ప్రక్క అన్ని దిశలా ఖురేష్ తన శోధకగణాలను పంపింది. అందులో ఒక గుంపు ఈ గుహ ద్వారముకు దగ్గరకు వచ్చినప్పటికీ, వీరిని కనిపెట్టలేకపోయింది. దీని కారణంగానే ఖురాన్లోని ఈ క్రింది సూక్తులు చెప్పబడ్డాయి:
"మీరు మీ నాయకుడికి సహాయం చెయ్యకపోతే (పోండి): అల్లాహ్ తప్పక సహాయం చేస్తాడు; ఎపుడైతే అవిశ్వాసులు ఇతడిని బహిష్కరిస్తారో: ఇతడికి ఒకడికంటే ఎక్కువ అనుచరులుండరు: గుహలో వారిద్దరేయుంటారు, అతను అనుచరునితో చెబుతాడు 'భయపడకుము, అల్లాహ్ మనతో వున్నాడు': అపుడు అల్లాహ్ తన కరుణను అతనిపై పంపాడు,, అతనికి బలమును సమకూర్చాడు, ఇవి మీకు కానరావు, అవిస్వాసుల వచనాల మెడలను వంచేశాము. కాని అల్లాహ్ వాక్కులు ఉన్నతమైనవి: అల్లాహ్ అందరికంటే మహాబలుడు, జ్ఞాని (ఖురాన్ 9:40"
గుహలో మూడు రోజులు మూడు రాత్రులు ఉన్నాక, మదీనా పరిసర ప్రాంతమైన ఖుబాలో కొంతసేపు గడిపి మదీనాకు సాగారు.
మదీనాలో జీవనం
మదీనాలో మహమ్మదు ప్రవక్త (శాంతి శుభాలు ఆయనపై కురియుగాక) ఒక మస్జిద్ను నిర్మింపతలపెట్టారు. దీని కొరకు ఒక స్థలాన్ని ప్రతిపాదింపగా దాని మూల్యాన్ని అబూబక్ర్ చెల్లించాడు. ముస్లింలందరూ కలసి మస్జిద్-ఎ-నబవి నిర్మించారు. ఈ నిర్మాణంలో అబూబక్ర్ కూడా పాలుపంచుకొన్నాడు. అబూబక్ర్ సహచరునిగా ఖారిజ్ బిన్ జైద్ అన్సారీని అప్పజెప్పారు. ఖారిజ్ తో సంబంధబాంధవ్యాలు చాలా చక్కగా సాగాయి. ఖారిజ్ తన కుమార్తె హబీబాను అబూబక్ర్ నిచ్చి వివాహంగావిస్తాడు.
మక్కాలో వాతావరణం పొడిగా వుండేది, మదీనాలో తడిగా వున్నందున మదీనాకొచ్చిన సహాబీలు చాలామంది అనారోగ్యం పాలయ్యారు. అబూబక్ర్ కూడా అనారోగ్యం పాలయ్యాడు. మక్కాలో అబూబక్ర్ బట్టలవ్యాపారి, మదీనాలో కూడా అదేవ్యాపారం కొనసాగించాడు. ఇతని వర్తకం చక్కగా అభివృద్ధి చెందింది. 623 లో అబూబక్ర్ తన కుమార్తె ఆయెషా సిద్దీఖాను మహమ్మదు ప్రవక్తతో వివాహం గావిస్తాడు. దీనితో అబూబక్ర్, మహమ్మదు ప్రవక్త మధ్య సంబంధం మరీ గాఢమౌతుండి.
624 లో ముసింలకు, ఖురేషులకు జరిగిన మొదటి యుధ్ధం బద్ర్ యుధ్ధంలో అబూబక్ర్ పాల్గొన్నాడు. 625 లో ఉహద్ యుధ్ధంలో పాల్గొన్నాడు. అబూబక్ర్ కుమారుడు అబ్దుల్ రహిమాన్ ఇస్లాంను స్వీకరించక ఖురేషీయుల పక్షాన యుధ్ధంచేస్తూ తండ్రితో సవాలు చేశాడు, అబూబక్ర్ దీన్ని స్వీకరించి యుధ్ధానికి సిధ్ధంకాగా మహమ్మదు ప్రవక్త (శాంతి శుభాలు ఆయనపై కురియుగాక) వద్దని వారిస్తారు. ఆ తరువాత ఇతను కూడా ఇస్లాంను స్వీకరిస్తాడు.
తరువాత 627 లో అబూబక్ర్ అగడ్త యుధ్ధం పాల్గొన్నాడు, తదనంతరం బనూ ఖురైజా యుధ్ధంలో కూడా పాల్గొన్నాడు. .628 లో ఇతను హుదైబియా సంధిలో పాల్గొన్నాడు. ఈసంధిలో ఒక సాక్షిగా కూడా పాల్గొన్నాడు.
628 సం.లో ఖైబర్ యుధ్ధంలో కూడా పాల్గొన్నాడు. 629 లో మహమ్మదు ప్రవక్త (శాంతి శుభాలు ఆయనపై కురియుగాక) అమీర్ ఇబ్న్ అల్ ఆస్ ను జాత్ ఉల్ సల్లాసల్ కు, అబూ ఉబైదాహ్ ఇబ్న్ జర్రాహ్ ను తరువాత పంపారు. అబూబక్ర్, ఉమర్ను ఈ యుధ్ధానికి పంపారు కానీ ఓడిపోయారు. పిదప అలీని పంపగా ఆ యుధ్ధం గెలిచారు.
630 లో ముస్లిం సైన్యం మక్కావైపు వెళ్ళినపుడు అబూబక్ర్ ఆసైన్యంలోనూ ఉన్నాడు. మక్కాపై విజయం తరువాత అబూబక్ర్ తండ్రియైన ఉస్మాన్ అబూ ఖహాఫా ఇస్లాం స్వీకరించాడు. 630 లో హునైన్ యుధ్ధం, తాయిఫ్ ముట్టడిలో పాల్గొన్నాడు. తబూక్ యుధ్ధం లోనూ ముస్లింసైనికులలో అబూబక్ర్ ఉన్నాడు. ఈ యుధ్ధ సన్నాహాలకొరకు అబూబక్ర్ తన యావదాస్తిని ధారపోశాడు.
631 లో, మహమ్మదు ప్రవక్త 300 మంది మదీనావాసులకు హజ్ కొరకు మక్కాకు పంపారు. వీరిలో అబూబక్ర్ వీరి నాయకుడిగా పాల్గొన్నాడు. ఈ విధంగా అబూబక్ర్ పేరు "అమీరుల్ హుజ్జాజ్"గా చరిత్రలో లిఖించబడింది. 632 లో "హజ్జతుల్ విదా" కొరకు ప్రవక్త ను అనుసరించాడు.
మహమ్మద్ ప్రవక్త మరణం
'హజ్జతుల్-విదా' నుండి తిరిగొచ్చిన తరువాత ప్రవక్తగారు అనారోగ్యం పాలయ్యారు. 8 జూన్ 632 నాడు ముహమ్మద్ ప్రవక్త (శాంతి శుభాలు ఆయనపై కురియుగాక) పరమదించారు. సుఖ్ ప్రాంతంలోని తన ఇంటిలో యున్న అబూబక్ర్ కు ఈసమాచారం అందింది. ముస్లింలందరూ మస్జిద్-ఎ-నబవి వద్ద గుమిగూడారు, మదీనా అంతటా విషాదఛాయలు కమ్ముకున్నాయి. చాలా మంది సహాబాలు ప్రవక్త మరణాన్ని నమ్మలేక పోయారు. అబూబక్ర్ మస్జిద్ కు వచ్చి ప్రజలవద్ద ఇలా ప్రసంగించాడు;
"మీలో ఎవరైతే మహమ్మదు ప్రవక్తను (శాంతి శుభాలు ఆయనపై కురియుగాక) పూజించారో వారి కొరకు మహమ్మదు ప్రవక్త మరణించారు; మీలో ఎవరైతే అల్లాహ్ ను పూజించారో అల్లాహ్ వారి కొరకు జీవించి యున్నాడు, అల్లాహ్ కు ఎన్నటికీ మరణం లేదు."
అబూబక్ర్ క్రింది ఖురాన్ సూక్తులను వినిపించాడు: "మహమ్మద్ కేవలం అల్లాహ్ యొక్క వార్తాహరుడే, అల్లాహ్ యొక్క వార్తాహరుడు అతని ముందే మరణించాడు; అతను మరణించిననూ చంపబడిననూ ఏమౌతుంది? మీరు వెనుదిరుగుతారా? మీరు వెనుదిరిగి అల్లాహ్ కు ఏలాంటి నష్టం కలుగజేయలేరు, ఎవరైతే అల్లాహ్ కు ధన్యవాదాలర్పిస్తారో వారికి అల్లాహ్ తప్పక ప్రతిఫలాలిస్తాడు."
అబూబక్ర్ ఖలీఫాగా ఎన్నిక
ప్రవక్తగారి మరణం తరువాత ముహాజిర్లు, అన్సార్ మధ్య ఉద్రిక్తవాతావరణం ఏర్పడింది. ఉమ్మహ్ (ముస్లింల సమూహం) చీలిపోయే ప్రమాదం ఏర్పడింది. అన్సార్ ల నాయకుడు తన తెగలను 'సఖీఫా' అనే పెద్ద హాలులో సమావేశపరచి, ఎవరిని నాయకుడిగా ఎన్నుకోవాలి? ఎవరికి మద్దతునివ్వాలి? అనేవిషయాలపై చర్చసాగించడం ప్రారంభించాడు. అబూబక్ర్ కు ఈ సమావేశం గూర్చి తెలిసింది. అబూబక్ర్, ఉమర్, ఉబైదా ఇబ్న్ జర్రాహ్, కొందరితో కలసి అన్సార్ నాయకునికి అతని అసంబద్ధమైన పనిని నివారించారు. ప్రముఖులందరూ సమావేశమయ్యారు. ముస్లింల కొత్త నాయకుడిని ఎన్నుకొనే చర్చ ప్రారంభమయింది. ఈ సమావేశంలో ఉమర్ తన నిర్ణయాన్ని తెలియజేశాడు "అబూబక్ర్" తమ నాయకుడని. అందరూ ఉమర్ యొక్క ప్రతిపాదనను నిర్ణయాన్ని హర్షంతో ఆమోదించారు.
సమావేశం ముగిసిన తరువాత, ఎవరైతే సమావేశానికి హాజరు కాలేదో వారిని అబూబక్ర్ను తమనాయకుడిగా ఎన్నుకొన్నామని దానికి తమ మద్దతునివ్వాలని కోరుతూ అందరి ఆమోదముద్రనూ పొందారు. షియా ముస్లింల ప్రకారం అలీకు అన్ని అర్హతలు గలవని అలీని నాయకునిగా చేయాలని కానీ ఇచ్చట గమనించవలసిన విషయం, అలీ కూడా తన మద్దతును అబూబక్ర్ కు చాటాడు.
ఖలీఫాగా పరిపాలన
ఖలీఫా పదవిని స్వీకరించి 27 నెలలకాలం పదవిలో ఉన్నాడు.
తన మొదటి ప్రసంగంలో ఇలా అన్నాడు; "నన్ను ఖలీఫాగా మీరు ఎన్నుకొన్నారు, నేను మీకంటే మిన్న యేమీ కాను. నేను మంచి చేస్తే, నన్ను సహాయం చేయండి; నేను చెడు చేస్తే, నన్ను సన్మార్గంలోకి తేండి. సత్యానికి గౌరవం అణకువ; అసత్యానికి గౌరవం ద్రోహం. మీలో అబలురు నాతో బలంగా వుంటే మీ హక్కులను నేను పటిష్టం చేయగలను, అల్లాహ్ దయదలిస్తే; మీలో బలవంతులు నాతో బలహీనంగా వుంటారు, ఇతరుల హక్కులను కాలరాస్తే మాత్రం, అల్లాహ్ దయదలిస్తే. నేను అల్లాహ్ కు అతని ప్రవక్తకు విధేయుడిగా ఉన్నంతకాలం, మీరు నాకు విధేయులుగా వుండండి. ఒకవేళ నేను అల్లాహ్ కు అతని ప్రవక్తకూ అవిధేయుడిగా వుంటే, నాకు విధేయత ప్రకటించకండి. ప్రార్థనల కొరకు లేవండి, అల్లాహ్ మీమీద దయదలుస్తాడు."
అరేబియాలోని అనేక తెగలు తిరుగుబాటు చేశాయి, అబుబక్ర్ ఈ తిరుగుబాట్లన్నీ రిద్దా యుద్ధాలతో అత్యంత సమర్థనీయంగా అణచివేశాడు. ససానిద్ సామ్రాజ్యం, బైజాంటియన్ సామ్రాజ్యం, తూర్పురోమన్ సామ్రాజ్యాలను జయించాడు. ఇస్లామీయ సామ్రాజ్యాన్ని విస్తరించాడు. షరియా సూత్రాలను తూ.చా. పాటించాడు.
ఖురాన్ ను జాగ్రత్తపరచడము
అబూబక్ర్ ఖురాన్ లిఖితాలను గ్రంథరూపమిచ్చాడు. ఖురాన్ ను గ్రంథస్త పఠన చేయువారు చాలామందే ఉన్నారు. కాని వారు (సహబాలు) అనేక యుధ్ధాలలో మరణించడం చూసి, ఖురాన్ ను ఒక గ్రంథరూపాన్నివ్వడానికి సమాయత్తమయ్యాడు. సహాబాలు (ప్రవక్త వారి శిష్యుల) దగ్గరనుండి ఖురాన్ సూక్తులను, సూరాలను, క్రోడీకరించి గ్రంథరూపమిచ్చారు. మరణానికి ముందు అబూబక్ర్, అధికారికమైన ఒక 'ఖురాన్ గ్రంథం' ప్రతిని ఉమర్ కిచ్చాడు.
సైన్యాన్ని పెంచడం
ఇస్లామీయ సామ్రాజ్య విస్తరణను దృష్టిలో వుంచుకొని సైన్యాన్ని, సైన్య బలగాలను పెంచాడు. అబూబక్ర్ ఇస్లామీయ రాజ్యవిస్తరణను ఇరాక్తో ప్రారంభించాడు. ససానిద్ సామ్రాజ్యాన్ని జయించడానికి అత్యంత సమర్థుడైన ఖాలిద్ బిన్ వలీద్ను పంపాడు.
తూర్పు రోమన్ సామ్రాజ్యం (బైజాంటియన్) పై యుద్ధం
ససానిద్, ఇరాక్ లపై విజయాల పరంపర కొనసాగించిన ఖాలిద్ బిన్ వలీద్ ను ప్రశంసిస్తూ అబూబక్ర్ బైజాంటియన్ పై సైన్యాన్ని పంపాడు. ఖాలిద్ బిన్ వలీద్ ఈ బాధ్యతను భుజాన్ వేసుకొని ఆపనినీ చేసిపెట్టాడు.
మరణం
ఆగస్టు 8, 634, అబూబక్ర్ అనారోగ్యం పాలయ్యారు. తరువాత కోలుకోలేదు. .
తన తరువాయి ఖలీఫాగా 'ఉమర్' ను అందరి అభిప్రాయాలను తీసుకొని నియమించాడు. ఆగస్టు 23,634 న స్వర్గస్తులైనారు. ఇతని భౌతికకాయ ప్రార్థనలు (నమాజ్-ఎ-జనాజ) ఉమర్ జరిపించారు. ఇతని భౌతికకాయాన్ని మహమ్మద్ ప్రవక్త (శాంతి శుభాలు ఆయనపై కురియుగాక) సమాధి ప్రక్కనే మస్జిద్-ఎ-నబవిలో ఖననం చేశారు.
కుటుంబం
అబూబక్ర్ తండ్రి పేరు ఉస్మాన్ బిన్ ఖహాఫా, తల్లి సల్మా ఉమ్మల్-ఖైర్, తాతా అమీర్ ఇబ్న్ అమ్ర్.
చరిత్రలో అబూబక్ర్ ఒకే తమ్ముడి గూర్చి వర్ణింపబడింది అతని పేరు ఖహాఫా బిన్ ఉస్మాన్.
నేటికినీ అబూబక్ర్ సంతానం ఎందరో ఉన్నారు. వీరి పేరు ప్రక్కన "సిద్దీఖీ" చేరి యుంటుంది.
చరిత్రకారుల అభిప్రాయాలు
"ఇతడి ఔన్నత్యము మరియ ధీరత్వము ఒక క్రొత్త మతానికి జీవంపోసింది, స్వాగత నిర్వచనాన్ని ఉదహరించింది."
"అబూబక్ర్ న్యాయం చాలా ధృడంగానూ నిష్పక్షపాతంగానూ వుంటుంది; అతని సమావేశాలూ అందరికీ ఆమోదయోగ్యాలు, అందుకే అతని పేరు నగరంలోనే ప్రముఖం. మహమ్మదు ప్రవక్త పట్ల అబూబక్ర్ విధేయత అచంచలమైనది, ఆవిధేయత జీవితాంతమూ ఉండినది. అబూబక్ర్ లాంటి సహచరుడు వుండడం మహమ్మదు ప్రవక్తకు ఒక ధనాత్మక అడుగు."
"622 నుండి 632 వరకు అబూబక్ర్, మహమ్మదు ప్రవక్త యొక్క ముఖ్యమైన సలహాదారు, కానీ ప్రజలలో అంతగా పరిచయంలేని వాడు. 631 లో జరిగిన తీర్థయాత్రలోనూ, మహమ్మదు ప్రవక్త అనారోగ్యంగా వున్నప్పుడు జరిగిన సామూహిక ప్రార్థనలలోనూ మాత్రమే పాల్గొన్నాడు."
బయటి లింకులు
వర్గం:573 జననాలు వర్గం:634 మరణాలు వర్గం:సహాబాలు వర్గం:రాషిదూన్ ఖలీఫాలు వర్గం:ఖలీఫాలు వర్గం:ఇస్లామీయ ధార్మిక పురుషులు వర్గం:ఈ వారం వ్యాసాలు
ప్రాజెక్టు యూనిగేజ్
కుడి|thumb|300x300px|భారతదేశంలో వివిధ గేజ్‌ల ప్రామాణిక గేజ్‌తో పోల్చడం
భారతీయ రైల్వేలు ప్రాజెక్టు యూనిగేజ్ పథకాన్ని 1992లో ప్రారంభించింది. దేశంలోని మీటర్ గేజ్, నారో గేజ్ మార్గాలన్నింటిని బ్రాడ్ గేజ్ (1.676 మీ. / 5 అడుగుల ఆరు అంగుళాలు) గా మార్చడం దీని ప్రాథమిక లక్ష్యం.
నేపథ్యం
1992 ప్రాంతంలో భారతీయ రైల్వే విభిన్న గేజు మార్గాలవల్ల ప్రయాణికులకు కలుగుతున్న ఇబ్బందులు (ముఖ్యంగా ఒక మీటర్ గేజ్ లేదా నారో గేజ్ రైలు దిగి బ్రాడ్ గేజ్ రైలు ఎక్కడం) తొలగించాలని భావించింది. అందుకే దేశమంతా ఏకరూప గేజ్(యూనిగేజ్) విధానం ఉండాలని నిర్ణయించింది. పైగా నారో గేజ్ మార్గాల నిర్వహణ వ్యయం భారీగా మారడం కూడా ఒక కారణం.వీటన్నింటి మూలాన 1992లో ప్రాజెక్టు యూనిగేజ్ పథకం తీసుకురావడం జరిగింది. దీనిలో భాగంగా దేశవ్యాప్తంగా బ్రాడ్ గేజ్ 1,676 ఎం.ఎం. (5 అడుగుల ఆరు అంగుళాలు)కు మీటర్, నారో గేజ్ మార్గాలను మార్చాలని కార్యాచరణ రూపొందించింది.
1991లో నాటి ప్రధానమంత్రి పీవీ నరసింహారావు లోక్ సభకు ఎన్నికయ్యేందుకు వీలుగా నంద్యాల లోక్ సభ స్థానానికి అప్పటి ఎం.ఫి. గంగుల ప్రతాప రెడ్డి రాజీనామా చేశారు. దీంతో ఈ నియోజకవర్ర్గంగానికి ఉప ఎన్నిక అవసరమైంది. అప్పుడు లోక్ సభకు పోటీ చేసిన పీవీ నరసింహారావు ఎన్నికల ప్రచార సభలో మాట్లాడుతూ నంద్యాలకు బ్రాడ్ గేజ్ లైన్ నిర్మిస్తామని వాగ్దానం చేశారు. గుంటూరు-గుంతకల్ మీటర్ గేజ్ సెక్షన్ ను బ్రాడ్ గేజ్ చేస్తామని ప్రకటించారు. ఆయన నంద్యాల నుంచి లోక్ సభకు ఎన్నికైన తరువాత ఇచ్చిన హామీలను అమలు చేసే కార్యాచరణ ప్రారంభించారు. దీనిలో భాగంగా గుంటూరు-గుంతకల్ సెక్షన్ గేజ్ మార్పిడి (బ్రాడ్ గేజ్ గా మార్చే పని) కోసం ప్రత్యేకంగా ఒక ఉన్నతస్థాయి సమావేశాన్ని ఏర్పాటు చేశారు. దీనిలో నాటి రైల్వే మంత్రి సి. కె. జాఫర్ షరీఫ్, రైల్వే బోర్డు ఛైర్మన్, సభ్యులు పాల్గొన్నారు. దీనికి పీవీ వారికి కేటాయించిన సమయం కేవలం 15 నిమిషాలు మాత్రమే. కానీ సమావేశం గంటన్నరపాటు సాగింది. దీనిలో నాటి రైల్వేమంత్రి జాఫర్ షరీఫ్- రైల్వే దేశవ్యాప్తంగా ఒకే గేజ్ విధానం(యూనిగేజ్) కోసం 1972లో తయారు చేసిన ప్రాజెక్టు నివేదికను ఈ సమావేశంలో ఉంచారు. ఎందుకంటే.. గుంటూరు-గుంతకల్ మీటర్ గేజ్ సెక్షన్ ను బ్రాడ్ గేజ్ చేయాలంటే ఆనాటి పరిస్థితుల్లో అధి సాధ్యంకాదు. అప్పటికి భారతీయ రైల్వే ఏటా కేవలం వంద కి.మీ. మాత్రమే గేజ్ మార్పిడి చేస్తుండేది. దాని ప్రకారం చూస్తే ఈ సెక్షన్ను పూర్తి చేయాలంటే కొన్ని దశాబ్దాలు పడుతుంది. అందుకే ఏటా 1200 కి.మీ చొప్పున ఐదేళ్లలో 6000 కి.మీ. పూర్తి చేయాలని లక్ష్యం. అలా ఇరవై ఏళ్లలో మొత్తం 24 వేల కి.మీ. మీటర్ గేజ్, 3000 కి.మీ. నేరో గేజ్ మార్గాల గేజ్ మార్పిడి చేపట్టాలని, దీని కోసం ప్రాజెక్టు యూనిగేజ్ పథకం మాత్రమే అనువైనదని ఈ సమావేశంలో ప్రతిపాదించారు. దీనికి నాటి ప్రధాని పీవీ నరసింహా రావు ఆమోదం తెలిపారు.
గుంటూరు-నంద్యాల-గుంతకల్ సెక్షన్ లో ప్రధాన మంత్రి పీవీ నరసింహారావు ప్రాతినిధ్యంవహిస్తుండగా సికింద్రాబాద్-మహబూబ్ నగర్-కర్నూలు-డోన్ సెక్షన్ లో మహబూబ్ నగర్ లోకసభ స్థానం నుంచి రైల్వే శాఖ సహాయ మంత్రి మల్లికార్జున్, కర్నూలు జిల్లా డోన్ (అసెంబ్లీ స్థానం) నుంచి కోట్ల విజయభాస్కర్ రెడ్డి ప్రాతినిధ్యంవహించడంవల్ల సికింద్రాబాద్-మహబూబ్ నగర్ సెక్షన్ కూడా త్వరగా గేజ్ మార్పిడి పూర్తికావడానికి అవకాశం ఏర్పడింది. తొలిదశలో సికింద్రాబాద్-మహబూబ్ నగర్ (113 కి.మీ.) మార్గాన్ని 1993 ఆగస్టు 21న ప్రారంభించారు.
ప్రాజెక్టు యూనిగేజ్ కింద ఉమ్మడి ఆంధ్ర ప్రదేశ్ రాష్ట్రంలో 2010 నాటికి మొత్తం మీటర్ గేజ్ లైన్లన్నీ బ్రాడ్ గేజ్ గా మారాయి. చివరిగా ధర్మవరం-పాకాల సెక్షన్(227 కి.మీ.) బ్రాడ్ గేజ్ మార్చారు. తెలుగు రాష్ట్రాలు, కర్ణాటకలో ప్రస్తుతం మీటర్, నేరో గేజ్ మార్గాలు లేవు. తమిళనాడులో ఉన్న కొన్ని మార్గాలను కూడా గేజ్ మార్పిడి కోసం అక్కడ మీటర్ గేజ్ మార్గాలను తొలగించారు. బ్రాడ్ గేజ్ గా మార్చే పనులు జరుగుతున్నాయి. మొత్తం మీద దక్షిణాది రాష్ట్రాల్లో ఎక్కడా మీటర్ గేజ్ మార్గాలు లేవు. అయితే తమిళనాడులోని మెట్టుపాళ్యం-ఉదకమండలం(ఊటీ) 46 కి.మీ. మీటర్ గేజ్ మార్గాన్ని వారసత్వ (హెరిటేజ్) లైన్ గా యునెస్కో ప్రకటించడంవల్ల దాన్ని మినహాయించారు. హెరిటేజ్ లైన్లను గేజ్ మార్పిడి చేసే అవకాశం లేదు.
బ్రాడ్ గేజ్ గా మార్చని లైన్లు
దేశంలో ఐదు మార్గాలను వారసత్వ మార్గాలుగా యునెస్కో ప్రకటించింది. వీటిని బ్రాడ్ గేజ్ గా మార్చే అవకాశం లేదు.
References
వర్గం:భారతీయ రైల్వేలు సంబంధిత జాబితాలు
రాజ్యం. కె
'''రాజ్యం. కె''' (నవంబర్ 2, 1956 - ఏప్రిల్ 1, 2018) ప్రముఖ రంగస్థల నటి.
జననం
రాజ్యం 1956 నవంబర్ 2వ తేదిన శ్రీమతి సత్యవతి, అడబాల వీరాస్వామి రాజా దంపతులకు తణుకులో జన్మించారు.
రంగస్థల ప్రస్థానం
ఈవిడ తన ఏడవ ఏటనే పునర్జన్మ నాటకంలో పాప పాత్ర ద్వారా రంగస్థల ప్రవేశం చేశారు. తణుకుకు చెందిన కీ.శే. ముంగడ నాగేశ్వరరావు తొలి గురువై నటనలో ఈవిడకు ప్రాథమిక శిక్షణ ఇచ్చారు. పి. సత్యనారాయణ రెడ్డి, ఈడేపల్లి రామారావు, మల్లాది సూర్యనారాయణ, ఎర్రంశెట్టి రామ్ ప్రసాద్, బళ్ళారి రాఘవ, పి. దాస్ ఈమెను మంచి నటిగా తీర్చిదిద్దారు.
1973లో గీతా కళామందిర్ పేర నట శిక్షణాలయాన్ని ప్రారంభించి, నూతన రంగస్థల నటీనటులకు శిక్షణ ఇచ్చారు. 1989లో శ్రీ కృష్ణభారతి నాట్యమండలిని స్థాపించి కీ.శే. పి.వి. భధ్రం రచించిన ‘చక్రధారి’, మల్లాది సూర్యనారాయణ రచించిన ‘లక్ష్మమ్మ కథ’ నాటకాలను శతాధిక ప్రదర్శనలిచ్చారు. లక్ష్మమ్మ పాత్ర ఈవిడకు ఎంతో కీర్తి, ప్రతిష్ఠలను తెచ్చిపెట్టింది. రంగస్థల ప్రముఖులు షణ్ముఖి ఆంజనేయ రాజు, ఎ. వి. సుబ్బారావు, అమరపు సత్యనారాయణ, మజ్జి రామారావు, ఆచంట వెంకటరత్నం నాయుడు, మద్దాల రామారావు మరెందరో ప్రముఖుల సరసన నటించారు.
నటించినవి
పద్యనాటకాలు
మరణం
రాజ్యం 2018, ఏప్రిల్ 1న మరణించారు.
మూలాలు
రాజ్యం. కె, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 76.
వర్గం:1956 జననాలు వర్గం:తెలుగు రంగస్థల నటీమణులు వర్గం:తెలుగు నాటకరంగం వర్గం:2018 మరణాలు
తోకలవానిపాలెం
"తోకలవానిపాలెం" బాపట్ల జిల్లా, కొల్లూరు మండలానికి చెందిన రెవెన్యూయేతర గ్రామం
గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
గ్రామములోని విద్యా సౌకర్యాలు
గ్రామంలో ఒక ప్రభుత్వ పాఠశాల ఉంది.
గ్రామంలోని విశేషాలు
ఈ గ్రామానికి చెందిన రైతు శ్రీ మాతంగ సుబ్రహ్మణ్యం, తన మినప చేనిలో, సేంద్రియ ఎరువులతో తక్కువ ఖర్చుతో సాగుచేసి, ఒక ఎకరానికి 4.5 క్వింటాళ్ళ మినుము పండించి, రికార్డులకెక్కినారు. [1]
మూలాలు
వర్గం:ఆంధ్రప్రదేశ్ సీఆర్‌డీఏ గ్రామాలు వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
వెల్వడం
వెల్వడం, ఎన్టీఆర్ జిల్లా, మైలవరం మండలం లోని గ్రామం. ఇది మండల కేంద్రమైన మైలవరం నుండి 3 కి. మీ. దూరం లోను, సమీప పట్టణమైన విజయవాడ నుండి 21 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1937 ఇళ్లతో, 6905 జనాభాతో 2137 హెక్టార్లలో విస్తరించి ఉంది. గ్రామంలో మగవారి సంఖ్య 3469, ఆడవారి సంఖ్య 3436. షెడ్యూల్డ్ కులాల సంఖ్య 2377 కాగా షెడ్యూల్డ్ తెగల సంఖ్య 23. గ్రామ జనగణన లొకేషన్ కోడ్ 588933. 2022 లో చేసిన జిల్లాల పునర్వ్యవస్థీకరణకు ముందు గ్రామం కృష్ణా జిల్లాలో, ఇదే మండలంలో ఉండేది..
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 6389. ఇందులో పురుషుల సంఖ్య 3255, స్త్రీల సంఖ్య 3134, గ్రామంలో నివాస గృహాలు 1573 ఉన్నాయి. గ్రామ విస్తీర్ణం 2137 హెక్టారులు.
గ్రామం పేరు వెనుక చరిత్ర
ఈ గామంలో ఒక శివాలయం ఉంది. ఈ ఆలయంలో శివుడు స్వయంభూగా "వెలిసినాడని", గ్రామానికి "వెల్వడం" అని పేరు వచ్చింది.
సమీప గ్రామాలు
ఈ గ్రామానికి సమీపంలో తోలుకోడు, కోడూరు, పాత నాగులూరు, నగులూరు, చంద్రగూడెం గ్రామాలు ఉన్నాయి.
సమాచార, రవాణా సౌకర్యాలు
వెల్వడంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. ప్రధాన జిల్లా రహదారి గ్రామం గుండా పోతోంది. జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి. మైలవరం, నూజివీడు నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 31 కి.మీ దూరంలో ఉంది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రైవేటు ప్రాథమిక పాఠశాల ఒకటి, జిల్లాపరిషత్ ఉన్నత పాఠశాల, ఎస్.ఎస్.పబ్లిక్ ప్రాథమికోన్నత పాఠశాల, వెల్వడం, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి మైలవరంలో ఉంది. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల మైలవరంలో ఉన్నాయి. సమీప మేనేజిమెంటు కళాశాల మైలవరంలోను, వైద్య కళాశాల, పాలీటెక్నిక్‌లు విజయవాడలోనూ ఉన్నాయి. సమీప వృత్తి విద్యా శిక్షణ పాఠశాల నూజివీడులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విజయవాడలోనూ ఉన్నాయి.
ప్రభుత్వ వైద్య సౌకర్యం
వెల్వడంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు. రెండు మందుల దుకాణాలు ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
బ్యాంకులు
సప్తగిరి గ్రామీణ బ్యాంక్.
సాగు/త్రాగునీటి సౌకర్యం
తూర్పు చెరువు:- ఈ ఏడాది వర్షాభావంతో చెరువులో చుక్కనీరు లేకపోవడంతో,, ప్రభుత్వం ప్రతిష్ఠాత్మకంగా చేపట్టిన నీరు-చెట్టు కార్యక్రమంలో భాగంగా, 2016,మే-15న, ఈ చెరువులో పూడికతీత కార్యక్రమాన్ని ప్రారంభించారు. గ్రామస్థులు తమ ట్రాక్టర్లతో, నల్లరేగడి మట్టి అయిన ఈ పూడిక మట్టిని తమ పొలాలకు, మామిడి తోటలకు, తమ ఇళ్ళ స్థలాలు మెరక చేసుకొనుటకు తరలించుకొని పోవుచున్నారు. ఈ విధంగా చేయుట వలన, తమ పొలాలకు ఎరువుల ఖర్చు తగ్గుటయేగాక, చెరువులో నీటి నిలువ సామర్ధ్యం పెరిగి, భూగర్భ జలాలు అభివృద్ధి చెందగలవని రైతులు సంతోషం వ్యక్తం చేస్తున్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
గ్రామ పంచాయతీ
ఈ గ్రామ పంచాయతీకి 2013 జూలైలో జరిగిన ఎన్నికలలో గాలి వసుంధర సర్పంచిగా ఎన్నికైంది.
కొత్తపాడు
కొత్తపాడు, పశ్చిమ గోదావరి జిల్లా, ఇరగవరం మండలానికి చెందిన గ్రామం. . ఇది మండల కేంద్రమైన ఇరగవరం నుండి 3 కి. మీ. దూరం లోను, సమీప పట్టణమైన తణుకు నుండి 11 కి. మీ. దూరంలోనూ ఉంది.
వెల్వడం
శ్రీ బాలకోటేశ్వరస్వామివారి ఆలయం
గత మూడు దశాబ్దాలుగా ఈ ఆలయంలో మహాశివరాత్రి ఉత్సవాలు ఘనంగా నిర్వహించుచున్నారు.
కొత్తపాడు
గణాంకాలు
2011 భారత జనగణన గణాంకాల ప్రకారం ఈ గ్రామం 443 ఇళ్లతో, 1565 జనాభాతో 368 హెక్టార్లలో విస్తరించి ఉంది. గ్రామంలో మగవారి సంఖ్య 786, ఆడవారి సంఖ్య 779. షెడ్యూల్డ్ కులాల సంఖ్య 250 కాగా షెడ్యూల్డ్ తెగల సంఖ్య 5. గ్రామం యొక్క జనగణన లొకేషన్ కోడ్ 588667. పిన్ కోడ్: 534217.
వెల్వడం
శివాలయం
వెల్వడం గ్రామములోని ప్రధాన రహదారి ప్రక్కనే ఉన్న ఈ ఆలయంలోని శివలింగాన్ని, 2017,మార్చి-5వతేదీ ఆదివారంనాదు పునఃప్రతిష్ఠించారు. గ్రామానికి చెందిన ప్రవాసాంధ్రుడు లక్కిరెడ్డి వెంకటేశ్వరరెడ్డి, ఐదు సంవత్సరాల క్రితం, ఈ ఆలయాన్ని నిర్మించారు. ఇప్పటికే ఆలయంలో శివలింగం ఉండగా, ఆదివారంనాడు, ఆలయంలో పంచముఖ శివలింగాన్ని, దాత వెంకటేశ్వరరెడ్డి ఆధ్వర్యంలో ఏర్పాటుచేసి పునఃప్రతిష్ఠించారు. ఈ సందర్భంగా ఆలయంలో పెద్ద యెత్తున పూజా కార్యక్రమాలు ఏర్పాటుచేయగా మహిళలు అధిక సంఖ్యలో పాల్గొన్నారు. ఐదు సంవత్స్రాలపాటు కష్టపడి, ఇనుము, సిమెంటు, ఇసుక వాడకుండా కేవలం రాతితోనే ఆలయాన్ని నిర్మించినట్లు దాత పేర్కొన్నారు.
కొత్తపాడు
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 1482. ఇందులో పురుషుల సంఖ్య 752, మహిళల సంఖ్య 730, గ్రామంలో నివాసగృహాలు 403 ఉన్నాయి.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి. బాలబడి, ప్రాథమికోన్నత పాఠశాల, మాధ్యమిక పాఠశాల‌లు, అనియత విద్యా కేంద్రం, ఇరగవరంలో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల, మేనేజిమెంటు కళాశాల, పాలీటెక్నిక్‌లు, సమీప వృత్తి విద్యా శిక్షణ పాఠశాల తణుకు లోను, దివ్యాంగుల ప్రత్యేక పాఠశాల, సమీప వైద్య కళాశాల, ఏలూరు లోనూ ఉన్నాయి.
వెల్వడం
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం గ్రామం నుండి 5 కి.మీ.లోపు దూరంలో ఉన్నాయి.
కొత్తపాడు
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉన్నాయి.
వెల్వడం
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
కొత్తపాడు
ప్రైవేటు వైద్య సౌకర్యం
గ్రామంలో 2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
వెల్వడం
నీటిపారుదల సౌకర్యాలు
వెల్వడంలో వ్యవసాయానికి నీటి సరఫరా కింది వనరుల ద్వారా జరుగుతోంది.
కొత్తపాడు
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
వెల్వడం
ప్రధాన పంటలు
మామిడి, ప్రత్తి, వరి, అపరాలు, కాయగూరలు
కొత్తపాడు
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
వెల్వడం
పారిశ్రామిక ఉత్పత్తులు
బియ్యం, సిమెంటు ఉత్పత్తులు
కొత్తపాడు
సమాచార, రవాణా సౌకర్యాలు
కొత్తపాడులో సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 కి.మీ. లోపు దూరంలో ఉంది. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత, వ్యవసాయ మార్కెటింగ్ సొసైటీ ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్ గ్రామం నుండి 10 కి.మీ.కి పైబడిన దూరంలో ఉంది.
వెల్వడం
ప్రధాన వృత్తులు
వ్యవసాయం, వ్యవసాయాధారిత వృత్తులు
కొత్తపాడు
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
వెల్వడం
వెలుపలి లంకెలు
వర్గం:ఆంధ్రప్రదేశ్ సీఆర్‌డీఏ గ్రామాలు
కొత్తపాడు
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 17 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కొత్తపాడులో భూ వినియోగం కింది విధంగా ఉంది:
నీటిపారుదల సౌకర్యాలు
కొత్తపాడులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కొత్తపాడులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
ఏ కే ఖాన్
అబ్దుల్‌ ఖయూం ఖాన్‌. అందరూ ఆయన్ని ఆత్మీయంగా ఎ.కే.ఖాన్‌ అని ఖాన్‌సాబ్‌ అని సంబోధిస్తుంటారు. అనంతపురం జిల్లా పెనుకొండ అయినప్పటికీ, హైదరాబాద్‌తో ఆయన బంధం మూడు దశాబ్దాల నాటిది.
తల్లిదండ్రులు
తల్లి అఫ్సర్‌ జానీ, కీ. శే. శ్రీ అబ్దుల్‌ కరీం ఖాన్‌ (రిటైర్డ్‌ ఐఏఎస్‌) అధికారిగా పనిచేసి రిటైర్‌ అయ్యారు.
బాల్యం
🇮🇳 India ఇండియాలో 06 డిసెంబర్ 1956లో జన్మించారు. అనంతపురం జిల్లా పెనుకొండ, హిందూపూర్‌లో విద్యాభ్యాసం పూర్తి చేసిండు.
విద్యార్హతలు
ఎమ్మెస్సీ (గోల్డ్‌మెడల్‌), పిహెచ్‌.డి తొలినాళ్ళలో : ప్రొ ఆఫీసర్‌ భారతీయ స్టేట్‌ బ్యాంక్‌ (1978) ఇండియన్‌ రైల్వేస్‌ ట్రాఫిక్‌ సర్వీస్‌ (1979-81) ఐపీఎస్‌ లోకి : 1981 లో 22 సం|| ల వయస్సులోనే మొదటి ర్యాంకు కొట్టి ట్రేనింగులో జయినయ్యారు. 25 సం|| కే విజయవాడలో పోలిస్ అధికారి పదవిలో చేరారు.
కుటుంబం
ఇద్దరు అబ్బాయిలు ఒక అమ్మాయి.
వివిధ హోదాల్లో
ఐపిఎస్‌కు ఎంపికైన ఖాన్‌ విజయవాడ, కరీంనగర్‌, చిత్తూరు, భువనగిరి, ఆదిలాబాద్‌, గుంటూరు, విజయవాడ, తిరుపతి తదితర నగరాల్లో వివిధ హోదాలో పనిచేశారు. ఆ తరువాత హైదరాబాద్‌ నగరంలో అదనపు కమిషనర్‌ (శాంతి భద్రతలు), అదనపు కమిషనర్‌ ట్రాఫిక్‌, డిజీ-ఫైర్‌సర్వీసెస్‌, అదనపు డీజీగా (శాంతి భద్రతలు) ఇలా ఆయన వివిధ హోదాల్లో పనిచేశారు.
ఇతర అభిరుచులు, పదవులు
లిటరరీ అండ్‌ కల్చరల్‌ ఆక్టివిటీస్‌, టెన్సిస్‌, క్రికెట్‌, ఆంధ్ర క్రికెట్‌ అసోసియేషన్‌ వైస్‌ ప్రెసిడెంట్‌, ఎ.పి. ఫుట్‌బాల్‌ అసోషియేషన్‌ ప్రెసిడెంట్‌, హైదరాబాద్‌ హాకీ అసోసియేషన్‌ వైస్‌ ప్రెసిడెంట్‌.
స్నేహశీలి
ఎదుటివారిని ఎప్పుడూ నవ్వుతూ పలకరించే ఐపీఎస్‌ అధికారుల్లో మొదటి శ్రేణికి చెందిన వారు.
ప్రస్తుత పదవి
ఏ కే ఖాన్ తెలంగాణ ప్రభుత్వ సలహాదారుగా (మైనారిటీ వెల్ఫేర్) పని చేస్తున్నాడు.
సాహిత్యం పట్ల మక్కువ
పోలీసు మాసపత్రిక �సురక్ష�కు సంపాదకుడిగా కూడా పనిచేస్తున్నారు. పోలీసు సంబంధాలు - ఇతివృత్తాలపై ఆయన చాలా రచనలు చేశారు. ప్రసుతం పోలీసులకు ఎదురవుతున్న సమస్యలు సందేహాల పై ఖాన్‌ ఒక పుస్తకం రాసి వెలువరిం చే ప్రయత్నంలో ఉన్నారు. భిన్న సంస్కృతుల కూడలైన భాగ్యనగర్‌లో మన దేశపు ఉమ్మడి సంస్కృతిని కాపాడడంలో ఆయన విలక్షణమైన వ్యవ హారశైలి అవలంబిస్తున్నారు. ఆయన హిందువులు- ముస్లింలు అనే తేడా లేకుండా ఎవరి తోనైనా మాట్లాడి మెప్పించగలరు. వేదాలను ఖాన్‌ క్షుణ్ణంగా అధ్యయనం చేశారు.
కార్యదక్షత
ఏ సీనియర్‌ పోలీసు అధికారి పద వి చేపట్టినా ఆయనకు ముందుండి మార్గదర్శ కుడి పాత్ర పోషించిన ఘనత ఒక్క ఖాన్‌కే దక్కు తుంది. ఇటీవల హైదరాబాద్‌లో చెలరేగిన అల్లర్ల సమయంలో ఏకబిగిన 27 పోలీస్‌ స్టేషన్ల పరిధిలో కర్ఫ్యూ విధించి అల్లర్లంటేనే అసాంఘిక, విధ్వంసకర శక్తుల గుండెల్లో రైళ్ళు పరుగెత్తేలా చర్యలు తీసుకున్నారు. ఎంత బిజీగా ఉన్నా టెన్ని స్‌ క్రీడ ఆయన రోజువారి జీవితంలో అంతర్భా గంగా మారిపోయింది ఇటీవల వరుసపెట్టి ఆందోళనలు మరోవైపు శాంతి భద్రతల సమస్యలు-ఎలాంటి పరిస్థితులు తలెత్తినా ఖాన్‌ ఎంతో సంయమనంతో వాటిని చక్కబెట్టారు.
వృత్తి పట్ల
2014లో రంజాన్‌- వినాయక చవితి ఒకేరోజు రావడం చాలా అరుదైన సంఘ టన. ఉభయ మతాల వారూ నివసించే నగరంలో రెండు పర్వదినాలు ఒకే రోజు వచ్చినా చిన్న పాటి సంఘటన కూడా చోటు చేసుకోకపోవడం జంట పండుగల పర్వదినం అనూహ్యమైన రీతిలో శాంతి‚యుతంగా జరగడం వెనుక ఖాన్‌ కృషి సుస్పష్టం. వృత్తి పట్ల అకుంఠిత అంకిత భావానికి మారు పేరు ఎ.కే. ఖాన్‌ అని నిస్సంకోచంగా చెప్పవచ్చు. కర్తవ్యపాలన, కార్యదీక్షలు ఉఛ్చ్వాస నిశ్వాసలుగా తన విధులు నిర్వహించే ఖాన్‌ నేటి తరానికి స్ఫూర్తిదాత.
మూలాలు
వర్గం:1956 జననాలు వర్గం:జీవిస్తున్న ప్రజలు వర్గం:అనంతపురం జిల్లాకు చెందిన ప్రభుత్వ ఉద్యోగులు వర్గం:ఐ.పి.ఎస్.ఆఫీసర్లు
స్వదేశ్ చటర్జీ
స్వదేశ్ ఛటర్జీ (జననం: డిసెంబరు 25, 1947) ఒక భారతీయ అమెరికన్ నాయకుడు, కార్యకర్త. అమెరికన్, భారతీయ వ్యాపారాల మధ్య మెరుగైన సంబంధాన్ని పెంపొందించడానికి ఈయన జీవితాన్ని అంకితం చేశారు. అతని సేవలకు గుర్తింపుగా, భారత రాష్ట్రపతి 2001లో పద్మ భూషణ్ అవార్డును ప్రదానం చేశారు. ఈయన పబ్లిక్ అఫైర్స్ విభాగంలో ఈ అవార్డును అందుకున్న మొదటి భారతీయ అమెరికన్ గా ప్రఖ్యాతి చెందాడు. ఛటర్జీ జనవరి 2009లో 'భారత ప్రధానమంత్రుల గ్లోబల్ అడ్వైజరీ కౌన్సిల్ ఆఫ్ ఓవర్సీస్ ఇండియన్స్‌'లో సభ్యునిగా చేర్చబడ్డారు.
జీవిత విశేషాలు
1998లో, ఛటర్జీ ఇండియన్ అమెరికన్ ఫోరమ్ ఫర్ పొలిటికల్ ఎడ్యుకేషన్ (IAFPE)కి అధ్యక్షుడిగా ఎన్నికయ్యాడు. దీని లక్ష్యాలు: ఇండియన్ అమెరికన్ కమ్యూనిటీ సభ్యులు రాజకీయ భాగస్వామ్యాన్ని పెంచడం, యునైటెడ్ స్టేట్స్ మధ్య సంబంధాన్ని మెరుగుపరచడం. అతని నాయకత్వంలో, అధ్యక్షుడు క్లింటన్ మార్చి 2000 భారత పర్యటనలో IAFPE కీలక పాత్ర పోషించింది. అతను, ఇండియన్ అమెరికన్ కమ్యూనిటీకి చెందిన ఇతరులు సందర్శనకు ముందు వైట్ హౌస్‌కు సమాచారం ఇచ్చారు. ఈ పర్యటనలో అధ్యక్షుడితో పాటు వచ్చిన భారతీయ అమెరికన్ ప్రతినిధి బృందంలో అతను కూడా ఉన్నాడు.
ఛటర్జీ సెనేటర్ జెస్సీ హెల్మ్స్‌ను, అప్పటి శక్తివంతమైన U.S. సెనేట్ ఫారిన్ రిలేషన్స్ కమిటీ ఛైర్మన్‌ను ఇండియా-బాషర్ నుండి స్నేహితుడిగా, మిత్రదేశంగా మార్చిన ఘనత పొందారు. ఈ పరివర్తన U.S.-భారతదేశ సంబంధాలను మెరుగుపరచడంలో భవిష్యత్ విజయాలకు పునాది వేసిందని నమ్ముతారు.
స్వదేశ్ ఛటర్జీ, అసోసియేట్స్‌కు ప్రెసిడెంట్ గా, CEOగా, అంతకుముందు బ్రాండ్ ఇన్‌స్ట్రుమెంట్స్‌కు ప్రెసిడెంట్ గా పని చేశాడు. అతను నార్త్ కరోలినా మాజీ లెఫ్టినెంట్ గవర్నర్ (2009-2013) వాల్టర్ డాల్టన్ నాయకత్వంలో N.C. జాయినింగ్ అవర్ బిజినెస్‌స్ అండ్ స్కూల్స్ (JOBS) కమిషన్‌లో పనిచేశాడు.
ఛటర్జీ ది సెంటర్ ఫర్ ఇంటర్నేషనల్ అండర్‌స్టాండింగ్ కౌన్సిల్ ఆఫ్ నార్త్ కరోలినా కోసం డైరెక్టర్ల బోర్డులో, చాపెల్ హిల్‌లోని నార్త్ కరోలినా విశ్వవిద్యాలయంలో అంతర్జాతీయ, ఏరియా అధ్యయనాల కోసం సలహా మండలిలో పనిచేస్తున్నారు.
ఇండియా అబ్రాడ్ (2006) అనే జాతి వార్తాపత్రిక ద్వారా కమ్యూనిటీ లీడర్ ఆఫ్ ఇయర్ అవార్డును అందుకున్న మొదటి వ్యక్తి ఛటర్జీ.
యూనికోడ్
యూనికోడ్ (సర్వ సంకేత పద్ధతి)  అనునది కంప్యూటర్ రంగ అక్షర సంకేత లిపి పద్ధతి.
యూనికోడ్ అవసరం
కంప్యూటర్లు ప్రధానంగా అంకెలతో పని చేస్తాయి. ఒక్కో అక్షరానికీ, వర్ణానికీ ఒక్కో సంఖ్యని కేటాయించి నిక్షిప్తం చేసుకొంటాయి. యూనీకోడ్ కనుగొనబడక ముందు, ఈ విధంగా సంఖ్యలని కేటాయించడంకోసం వందలకొద్దీ సంకేతలిపి (encoding) పద్ధతులు ఉండేవి. ఏ ఒక్క పద్ధతిలోనూ చాలినన్ని వర్ణాలు ఉండేవికాదు: ఉదాహరణకు, ఒక్క ఐరోపా సమాఖ్య లోని భాషలకోసమే చాలా సంకేతలిపి పద్ధతులు కావలసి వచ్చేవి. అంతెందుకు, ఒక్క ఇంగ్లీషు భాషలోని అన్ని అక్షరాలు, సాధారణ వాడుకలో ఉన్న వ్యాకరణ, సాంకేతిక వర్ణాలకే ఏ ఒక్క సంకేతలిపి పద్ధతీ సరిపోయేది కాదు.
ఆ సంకేతలిపి పద్ధతుల మధ్య వైరుధ్యాలుకూడా ఉండేవి. అంటే, వేర్వేరు పద్ధతులు ఒక సంకేతసంఖ్యని వేర్వేరు అక్షరాలకు, లేదా వేర్వేరు సంకేతసంఖ్యల్ని ఒకే అక్షరానికి ఉపయోగించేవి. కంప్యూటర్లు (ముఖ్యంగా సర్వర్లు) చాలా రకాలైన సంకేతలిపి పద్ధతులకు అనువుగా ఉండవలసి వచ్చేది; అయినా సరే, వివిధ సంకేతలిపి పద్ధతుల లేదా ప్లాట్‌ఫామ్ ల మధ్య డేటా ప్రయాణించినప్పుడు, ఆ డేటా చెడిపోయే ప్రమాదం ఎప్పుడూ పొంచి ఉండేది.
యూనికోడ్ కల్పన
ప్రతీ అక్షరానికీ ఓ ప్రత్యేక సంఖ్యని యూనీకోడ్ అందిస్తుంది..., ప్లాట్‌ఫామ్ ఏదైనా, ప్రోగ్రామ్ ఏదైనా, భాష ఏదైనా సరే. వ్యాపార దిగ్గజాలైన ఆపిల్, HP, IBM, జస్ట్‌సిస్టమ్, మైక్రోసాఫ్ట్, ఒరాకిల్, SAP, సన్, సైబేస్, యూనిసిస్, అనేక కంపెనీలు ఈ యూనీకోడ్ ప్రమాణాన్ని స్వీకరించాయి. ఆధునిక ప్రమాణాలైన XML, జావా, ECMAస్క్రిప్ట్ (జావాస్క్రిప్ట్), LDAP, కోర్బా 3.0, WML లాంటివాటికి యూనీకోడ్ అవసరం. అంతేగాక, ISO/IEC 10646 ని అమలుపరచే అధికారిక పద్ధతిది. చాలా ఆపరేటింగ్ సిస్టములూ, అన్ని ఆధునిక బ్రౌజర్లూ ఇంకా అనేక సాఫ్ట్‌వేర్ ఉత్పత్తులు ఇప్పుడు యూనికోడ్‌ని మద్దతు చేస్తున్నాయి. ఇటీవలి కాలంలో చోటుచేసుకున్న అత్యంత ప్రముఖ సాఫ్ట్‌వేర్ టెక్నాలజీ ధోరణులలో యూనీకోడ్ ప్రమాణ అవతరణా దానిని అందించే ఉపకరణాల లభ్యత ఉన్నాయి.
క్లయింట్-సర్వర్ లేదా బహుళ స్థాయి సాఫ్ట్‌వేర్ ఉపకరణాలలోనూ, వెబ్‌సైట్‌లలోనూ యూనీకోడ్‌ని వాడి (పాత పద్ధతులతో పోల్చినపుడు) ఖర్చులను గణనీయంగా తగ్గించుకోవచ్చు. ఒకే సాఫ్ట్‌వేర్ ఉపకరణము లేదా ఒకే వెబ్‌సైట్... వివిధ ప్లాట్‌ఫామ్‌లకు, భాషలకు, దేశాలకు పనికివచ్చేవిధంగా (మళ్ళీ మళ్ళీ తయారుచేసే అవసరం లేకుండానే) యూనీకోడ్ సుసాధ్యం చేస్తుంది. అనేక సిస్టముల మధ్య రవాణాలో డేటా చెడిపోకుండా ఇది వీలు కల్పిస్తుంది.
యూనీకోడ్ కన్సార్టియం
యూనీకోడ్ కన్సార్టియం అనేది యూనీకోడ్ ప్రమాణపు అభివృద్ధి, వ్యాప్తి, విస్తృతికై ఏర్పాటైన లాభాపేక్షలేని సంస్థ. ఈ ప్రమాణం ఆధునిక సాఫ్ట్‌వేర్ ఉత్పత్తులు, ప్రమాణాలలోనూ వచన ఉపయోగ విధానాన్ని నిర్ధేశిస్తుంది. కంప్యూటరు, సమాచార ఆధారిత పరిశ్రమకు చెందిన విభిన్న వ్యాపార, స్వచ్ఛంద సంస్థలు ఈ సంస్థలో సభ్యులుగా ఉన్నాయి. ఆర్థికపరంగా పూర్తిగా సభ్యత్వ రుసుము మీదే ఆధారపడి సంస్థ నడుస్తుంది. యూనీకోడ్ ప్రమాణాన్ని అమలుపరిచే, దాని వ్యాప్తికి, అమలుకు తోడ్పడాలనుకునే అన్ని సంస్థలు, వ్యక్తులు, ప్రపంచంలో ఎక్కడున్నా, యూనీకోడ్ కన్సార్టియంలో సభ్యత్వం పొందవచ్చు.ఆంధ్రప్రదేశ్ రాష్ట్రప్రభుత్వం శాశ్వత సభ్యత్వం తీసుకుంది తద్వారా మన లిపిలోని అక్షరాలన్నింటికీ వారు కోడ్ కేటాయించారు. ఇంకా కావలసిన అక్షరాలు, పొల్లులు, వాడుకలో లేని అక్షరాలకు కూడా కోడ్ అభ్యర్తించారు.
మూలాలు
వర్గం:తెలుగు భాష వర్గం:గణక ప్రామాణికాలు
సామాజిక స్పృహ నింపిన తొలి నాటికలు
తెలుగు నాటికల ఇతివృత్తం
1929 నుండి తెలుగు నాటికల ఇతివృత్తంలో, సంవిధానంలో కొత్త ప్రయోగాలు జరిగాయి. 1930లో పి.వి. రాజమన్నార్‌ `తప్పెవరిది' నాటికతో తెలుగు నాటికా సాహిత్యం నూతన అధ్యాయం ప్రారంభమైంది. భమిడిపాటి `బాగు... బాగు, కచటతప', చలం వారి `భానుమతి, సావిత్రి, సీత అగ్నిప్రవేశం', ముద్దుకృష్ణ వారి `అనార్కలి, అశోకం, టీ కప్పులో తుఫాను', చింతా దీక్షితుల వారి `శర్మిష్ట, తుదిపలుకు', శ్రీపాదవారి `కలంపోటు', నోరి నరసింహశాస్త్రి వారి `స్వయంవరం', `బుచ్చిబాబు వారి `తిష్యరక్షిత', జి.వి. కృష్ణారావు వారి `బిక్షాపాత్ర', పాలగుమ్మి వారి `ఖూనీ', నార్ల వెంకటేశ్వరరావువారి `కొత్తగడ్డ' (1947) మొదలైన నాటికలు తెలుగు నాటికా సాహిత్యానికి దిశానిర్దేశం చేశాయి.
నాటకం కంటే నాటిక చిన్నది. నాటిక కంటే ఏకాంకిక చిన్నది. నాటిక, ఏకాంకికలను ఒకే అర్థంలో నేడు సంబోధిస్తున్నా, వీటిమధ్య తేడాఉంది. నాటిక- రెండు మొదలు ఐదు రంగాలుగా, గంట కాలానికి తక్కువ కాకుండా ప్రదర్శితమవుతుంది. ఏక నాయకుడు, ఏక వస్తువుతో కూడి ఉంటుంది. స్థల, కాలైక్యం విధిగా పాటించనక్కరలేదు. ఏకాంకికను ఆంగ్లంలో `వన్‌ యాక్‌‌ట ప్లే' అంటారు. ఒక రంగంతో ఇరవై నుండి నలభై అయిదు నిమిషాలలోపు ప్రదర్శితమవుతుంది. ఏక నాయక, ఏక వస్తువు, స్థల కాలైక్యాలతో కూడి ఉంటుంది. సంక్షిప్తత ప్రధాన లక్ష్యంగా ఉంటుంది. సమకాలీన సమాజంలోని పరిస్థితులను వైవిధ్యంగా పాఠకులకు అందించే ప్రయత్నంలో నాటికలు, ఏకాంకికల కన్నా తక్కువ నిడివిగల, ప్రదర్శనకు వీలుకాని సంభాషణా రచనలను కూడా ఒక ప్రత్యేక ప్రక్రియగా పరిగణించవచ్చు. రచయితలు వ్రాసే ప్రతి నాటిక, ఏకాంకిక ప్రదర్శనానుగుణమైనవని చెప్పలేం. అందరూ ప్రదర్శనీయం కావాలని వ్రాస్తారు. కానీ ఆయా ప్రాధాన్యాలనుబట్టి, ప్రదర్శనానుకూలతనుబట్టి, కొన్నే వేదికపైకి వస్తాయి. వేదికలమీద ప్రదర్శించనంత మాత్రాన అవి నిష్ర్పయోజనాలని అనుకోరాదు. సాహిత్యపరంగా వాటి విలువ వాటికి ఉంటుంది. నాటికలను దృశ్య రూప నాటికలు, శ్రవ్య రూప నాటికలని రెండు రకాలుగా విభజించవచ్చు.
దృశ్యరూప నాటికలలో ఆయా పాత్రల హావభావాలను కళ్లేదుట చూడటానికి, సంభాషణలను నేరుగా వినటానికి వీలుంటుంది. శ్రవ్య రూప నాటికలు కేవలం వినడానికి మాత్రమే వీలుంటుంది. వీటినే `రేడియో నాటికలు' అని కూడా అంటారు. ఆయా పాత్రల మాటలను మాత్రమే విని విషయాన్ని అర్థం చేసుకోగలం. నృత్యానికి అనుగుణమైన నాటికలు ఉన్నాయి. దృశ్య, శ్రవణ మాధ్యమాల ద్వారా వెలువడనప్పటికీ- సమకాలీన సమాజం గురించి నాటికలు, ఏకాంకిల కంటే తక్కువ నిడివిగల సంభాషణా రచనలు పత్రికలలో ప్రచురితమవుతుంటాయి. వీటిని చదవటం ద్వారా మాత్రమే తెలుసుకోగలం. వస్తుపరంగా నాటికలను సామాజిక, రాజకీయ, పౌరాణిక తదితరాలుగా విభజించవచ్చు. సమకాలీన సమాజంలో జరిగే పరిణామాల గురించి, ప్రజలకు అవసరమైన అంశాల గురించి అందరికీ అర్థమయ్యేలా, ఆకట్టుకునేలా నాటికలు, ఏకాంకికలు వెలువడడం ఒక సామాజిక అవసరం అయింది. 1920ల నుండి ఆంగ్ల సాహిత్య ప్రభావంతో- తెలుగు సాహిత్యంలో నాటిక, ఏకాంకిక ప్రక్రియలు ప్రారంభమయ్యాయి. తొలి దశలో ప్రభుత్వ పథకాల ప్రచారంలో, పాఠశాలల్లో జరిగే ఉత్సవాల సందర్భాలలో విద్యార్థులు ఉపాధ్యాయుల సహకారంతో చిన్న నాటికలను ప్రదర్శించేవా రు.1930ల నుండి సాహిత్యంలో ఒక ప్రక్రియగా నాటిక, ఏకాంకికలు నిలదొక్కుకున్నాయి. 1912లో ద్వితీయ ముద్రణ పొందిన `డ్రామాస్‌ ఇన్‌ సివిక్‌' అనే సంపుటంలో సర్వారాయుడు రచించిన `గ్రామ కచేరి' అనే ఏకాంకిక- లభ్యమవుతున్న వాటిలో తొలి తెలుగు స్వతంత్ర ఏకాంకికగా చెప్పవచ్చు. 1920 నుండి భారతి, శారద, 1926 నుండి శ్రీ సాధన తదితర పత్రికలు నాటికల ప్రచురణకు కృషి చేశాయి. 1928లో ఇబ్బన్‌ నాటకోత్సవాల ప్రభావంతో ప్రపంచ నాటక చరిత్రలో నూతన శకం ప్రారంభమైంది. సమకాలీన, ఆర్థిక, సామాజిక పరిస్థితులను నాటికలలో ప్రతిబింబింప చేయడంలో ఇబ్బన్‌ ప్రభావం ఉంది. తెలుగు నాటికా సాహిత్యం కూడా ఆ ప్రభావానికి లోనైంది.
1929 నుండి తెలుగు నాటికల ఇతివృత్తంలో, సంవిధానంలో కొత్త ప్రయోగాలు జరిగాయి. 1930లో పి.వి. రాజమన్నార్‌ `తప్పెవరిది' నాటికతో తెలుగు నాటికా సాహిత్యం నూతన అధ్యాయం ప్రారంభమైంది. భమిడిపాటి `బాగు... బాగు, కచటతప', చలం వారి `భానుమతి, సావిత్రి, సీత అగ్నిప్రవేశం', ముద్దుకృష్ణ వారి `అనార్కలి, అశోకం, టీ కప్పులో తుఫాను', చింతా దీక్షితుల వారి `శర్మిష్ట, తుదిపలుకు', శ్రీపాదవారి `కలంపోటు', నోరి నరసింహశాస్త్రి వారి `స్వయంవరం', `బుచ్చిబాబు వారి `తిష్యరక్షిత', జి.వి. కృష్ణారావు వారి `బిక్షాపాత్ర', పాలగుమ్మి వారి `ఖూనీ', నార్ల వెంకటేశ్వరరావువారి `కొత్తగడ్డ' (1947) మొదలైన నాటికలు తెలుగు నాటికా సాహిత్యానికి దిశానిర్దేశం చేశాయి.రంగస్థల పద్యనాటకాలకు నెలవైన రాయలసీమలో 1926 నుండే శ్రీ సాధన పత్రికలో ఆధునిక స్పృహతో, సమకాలీన సమాజ పరిస్థితులకు అద్దంపట్టే రీతిలో నాటికలు, ఏకాంకికలు వెలువడినాయి. అప్పటికి రాయలసీమలో వెలువడిన ఇతర పత్రికలలోనూ నాటికలు ప్రచురించి ఉండవచ్చు. కానీ ప్రస్తుతానికి లభిస్తున్నంతలో సాధన పత్రికలో ప్రచురించిన ఈ నాటికలు, ఏకాంకికలు, సంభాషణలు ఆధునిక సాహిత్య ప్రక్రియలలో సీమ భాగస్వామ్యాన్ని తెలియజేస్తాయి. ఆనాటి సీమలోని సామాజిక పరిస్థితులను ప్రతిబింబిస్తాయి.